**Bekendtgørelse om ændring af bekendtgørelse om bygningsreglement 2018 (BR18)**

|  |  |  |
| --- | --- | --- |
| **Bekendtgørelsestekst** | **Begrundelse for ændringen** | **Bemærkninger** |
| **§ 6 g affattes således:** |
| **§ 6 g.** Midlertidig overnatning i byggeri eller bygningsafsnit, der ikke kan henføres til anvendelseskategori 5, kan ske i sammenlagt højst 70 døgn inden for samme kalenderår. Overnatningen skal foregå i overensstemmelse med bestemmelserne i kapitel 5. *Stk. 2.* Ved midlertidig overnatning skal kommunalbestyrelsen have modtaget meddelelse om den midlertidige overnatning senest 2 uger før første overnatningsdøgn. Omfatter overnatningen flere end 150 personer, skal kommunalbestyrelsen have modtaget meddelelse om overnatningen senest 4 uger før. *Stk. 3.* Den midlertidige overnatning skal ske i overensstemmelse med de præ-accepterede løsninger for midlertidige overnatninger, som beskrevet i Bygningsreglementets vejledning til kapitel 5 – Brand. *Stk. 4.* Midlertidig overnatning, som ikke er omfattet af stk. 3, kan finde sted, når et af følgende punkter er opfyldt:1) Betingelserne for midlertidig overnatning er indarbejdet i byggeriets drifts-, kontrol- og vedligeholdelsesplan, jf. §§ 143-146, og der er foretaget meddelelse i overensstemmelse med stk. 2.2) Der er givet byggetilladelse til den midlertidige overnatning. Dokumentation for, at den midlertidige overnatning sker i overensstemmelse med bestemmelserne i kapitel 5, skal være modtaget af kommunalbestyrelsen senest 4 uger før første overnatningsdøgn. *Stk. 5.* Overnatning i byggeri eller bygningsafsnit, der ikke kan henføres til anvendelseskategori 5, og som ikke opfylder stk. 1 – 4, betragtes som en anvendelsesændring, hvortil der skal søges byggetilladelse, jf. § 10. | Som led i regeringens udspil til gavn for foreningslivet indføres en lempelse, så grænsen for midlertidig overnatning i bygninger, der ikke er godkendt og brandsikret til overnatning, hæves fra 50 døgn til 70 døgn inden for samme kalenderår. Det vil efter lempelsen være muligt at overnatte 70 sammenhængende døgn. Hvis overnatningen indrettes som anvist i de præ-accepterede løsninger, skal arrangøren blot meddele kommunen, at overnatningen finder sted, og det kræver dermed ikke byggetilladelse. Ønskes der overnatning i mere end 70 døgn inden for samme kalenderår, anses bygningens primære anvendelse for at være ændret, hvortil overnatningen kræver en byggetilladelse. Kravet om byggetilladelse skyldes, at krav til bygningens brandsikkerhed er skærpede, hvis bygningen bruges til overnatning, end hvis den bruges til f.eks. sport, kontor eller undervisning. Det skyldes, at hvis der opstår brand, er en person, der sover, længere tid om at komme ud og i sikkerhed, end en person der er vågen. Personerne har desuden som udgangspunkt ikke kendskab til bygningens flugtveje. |  |
| **Ny overskrift indsættes:** |
| Udendørs salgsområder og lignende samt transportable konstruktioner ved midlertidige udendørsarrangementer til højst 500 personer | Der indsættes en ny overskrift med titlen ’Midlertidige udendørsarrangementer til højst 500 personer’ efter overskriften ’Midlertidige indendørsarrangementer’. Overskriften indsættes, så det vil være nemmere, at finde reglerne der gælder for den type af udendørsarrangementer, som er omfattet af regeringens indsats til gavn for foreningslivet. Under overskriften er bestemmelserne i §§ 6 j- 6 l samlet, så man kun skal kigge ét sted, for at finde de relevante bestemmelser.   |   |
| **Ny § 6 j affattes således:** |
| **§ 6 j**. For udendørs salgsområder og lignende samt transportable konstruktioner, jf. stk. 3, der opstilles ved midlertidige udendørsarrangementer til højst 500 personer, gælder bestemmelserne i §§ 6 k-6 l.*Stk. 2.* Ved midlertidige udendørsarrangementer til højst 500 personer, forstås det største antal personer, der kan være til stede ved arrangementet samtidigt. I beregningen af personantallet indgår det samlede antal personer, der er tilknyttet arrangementet, herunder personale, stadeholdere, frivillige og gæster. *Stk. 3*. Følgende transportable konstruktioner er omfattet af stk. 1:1. Mastesejl, parasoller, overdækninger og telte i én etage placeret i terræn
2. Åbne scener, herunder automobilscener, der er højst 1,0 m over terræn med og uden overdækning
3. Åbne tribuner, herunder automobiltribuner, der er højst 2,5 m i højden, målt fra terræn til gulvhøjde med og uden overdækning.
4. Åbne portaler placeret i terræn med og uden inddækning
5. Tårne, storskærme, mobilantenner, højtalertårne, skillevægge og lignende selvstående konstruktioner, som ikke er beregnet til personophold. Dog er midlertidigt personophold i forbindelse med nødvendigt arbejde tilladt.
6. Truss-systemer.
 | Bestemmelsen i § 6 j gælder for alle udendørs salgsområder og transportable konstruktioner, der opstilles i forbindelse med midlertidige arrangementer til højst 500 personer. Bestemmelsen omfatter generelle ændringer med henblik på at definere og afgrænse anvendelsesområdet samt de generelle bestemmelser for de midlertidige arrangementer. Definitionen ’midlertidige udendørsarrangementer til højst 500 personer’ er ikke en del af de gældende bestemmelser for midlertidige arrangementer i bygningsreglementet, og derfor implementeres lempelsen i særskilte bestemmelser, som udelukkende gælder for de omfattede arrangementer. Personantallet beregnes, som det største antal personer der vil være på arrangementsområdet samtidigt. Alle personer, der er tilknyttet arrangementet, skal medregnes i personantallet, herunder personale, stadeholdere, frivillige og gæster.  |  |
|  **Ny § 6 k affattes således:** |
| **§ 6 k***.* Kommunalbestyrelsen skal have modtaget meddelelse om det midlertidige udendørsarrangement senest 4 uger før arrangementsområdet tages i brug. Meddelelsen skal indeholde:1) Oplysning til identifikation af det midlertidige udendørsarrangements placering, herunder eksempelvis matrikelbetegnelse og adgangsadresse.2) Personantallet for det samlede midlertidige udendørsarrangement, jf. 6 j, stk. 2.3) Oplysning om, hvornår det midlertidige udendørsarrangement afholdes.4) Oplysning om afstande til bebyggelse på samme grund, naboskel, vej- og stimidte.*Stk. 2*. Udendørs salgsområder og lignende samt transportable konstruktioner, skal placeres mindst 5 meter fra anden bebyggelse på samme grund, der ikke indgår i arrangementet, samt fra naboskel, vej- og stimidte. | Når man skal afholde et midlertidigt udendørsarrangement til højst 500 personer, så er det et krav, at kommunen skal have modtaget meddelelse om arrangementet. Det fremgår af bestemmelsen, hvilke oplysninger meddelelsen skal indeholde. Hensynet bag afstandskravet på 5 meter er, at man skal forhindre brandsmitte til andre bygninger, der ikke er en del af det midlertidige arrangement.  |  |
|  **Ny § 6 l affattes således** |
| **§ 6 l.** Følgende transportable konstruktioner, som opstilles i forbindelse med midlertidige udendørsarrangementer til højst 500 personer, jf. 6 j, stk. 2, og som ikke anvendes til overnatning, skal overholde bygningsreglementet, men kan opføres uden ansøgning om byggetilladelse:1. Mastesejl, parasoller og telte i én etage placeret i terræn under 100 m².
2. Åbne scener, herunder automobilscener der er højst 1,0 m over terræn uden overdækning.
3. Åbne tribuner, herunder automobiltribuner, der er højst 1,0 m i højden, målt fra terræn til gulvhøjde og uden overdækning

*Stk. 2*. Følgende transportable konstruktioner, som opstilles i forbindelse med midlertidige udendørsarrangementer til højst 500 personer, jf. § 6 j, stk. 2 skal overholde bygningsreglementet og må alene opstilles uden forudgående byggetilladelse, hvis de er certificeret i henhold til bekendtgørelse om certificeringsordning for transportable konstruktioner og ikke anvendes til overnatning:1. Mastesejl, parasoller og telte i én etage placeret i terræn over 100 m²
2. Åbne scener, herunder automobilscener, hvor scenen er højst 1,0 m over terræn
3. Åbne tribuner, herunder automobiltribuner, der er højst 2,5 m i højden, målt fra terræn til gulvhøjde
4. Alle overdækninger over åbne scener, hvor scenen er højst 1,0 m over terræn
5. Åbne portaler, med og uden inddækning, der udføres, placeres eller anvendes på en sådan måde, at der ved et svigt kan være risiko for væsentlig personskade.
6. Tårne, storskærme, mobilantenner, højtalertårne, skillevægge og lignende selvstående konstruktioner, der udføres, placeres eller anvendes på en sådan måde, at der ved et svigt kan være risiko for væsentlig personskade.
7. Truss-systemer, der udføres, placeres eller anvendes på en sådan måde, at der ved svigt kan være risiko for væsentlig personskade.

*Stk. 3.* Transportable konstruktioner, jf. § 6 j, stk. 3, som opstilles i forbindelse med midlertidige udendørsarrangementer til højst 500 personer, jf. § 6 j, stk. 2, er omfattet af følgende krav:1. adgangsforhold i §§ 51-54,
2. værn i §§ 58-60 og
3. konstruktioner i kapitel 15. Telte med et samlet areal på højst 50 m2 er ikke omfattet af reglerne i kapitel 15.
4. Telte, skal udføres med en teltdug af et brandmæssigt egnet materiale, som ikke bidrager væsentligt til brand og røgspredning, men som sikrer, at røg til enhver tid ventileres ud.
5. Telte, der anvendes af højst 50 personer, skal have mindst én udgang direkte til terræn i det fri.
6. Telte med mere end 50 personer, skal have mindst to udgange placeret i eller umiddelbart ved teltets modstående ender. For hver yderligere påbegyndt 100 personer, skal der etableres en ekstra udgang.
7. Telte skal indrettes, så der er fri passage til udgangene og udgangene skal have en fri bredde på mindst 1,2 m.
 | Indføres som led i regeringens indsats til gavn for foreningslivet. Bestemmelsen angiver de transportable konstruktioner, som er omfattet af lempelsen, og om de kan opstilles uden byggetilladelse eller om de skal være certificeret eller der skal søges byggetilladelse, samt hvilke tekniske krav de skal overholde, såfremt de opstilles i forbindelse med et midlertidigt udendørsarrangement til højst 500 personer.  |  |
| **§ 283 affattes således:** |
| **§ 283.** Sommerhuse, campinghytter og lignende ferieboliger, samt tilbygninger hertil skal opfylde krav til U-værdier og linjetab, der følger af bilag 2, tabel 4.*Stk. 2.* Sommerhuse, campinghytter og lignende ferieboliger samt tilbygninger hertil er ikke omfattet af §§ 258-279 og §§ 293-295. | Med implementeringen af national strategi for bæredygtigt byggeri blev der i 2023 indført krav til bygningers klimapåvirkning. Kravene blev implementeret i bygningsreglementets kapitel 11 om energiforbrug og klimapåvirkning i §§ 297-298. Bestemmelsen i § 283 knytter sig til sommerhuse, campinghytter og lignende ferieboliger.Henvisningen i § 283 til § 293-§ 298, er en ældre henvisning, som skulle have været konsekvensrettet da klimakravet blev indført i 2023. Derfor konsekvensrettes bestemmelsen nu. |   |

 **Bekendtgørelse om ændring af bekendtgørelse om certificering for transportable konstruktioner**

|  |  |  |
| --- | --- | --- |
| **Bekendtgørelsestekst** | **Begrundelse for ændringen** | **Bemærkninger** |
| **§ 13 affattes således:** |
| § 13. Inspektionsrapporten skal indeholde:1) En entydig beskrivelse af den konstruktion, der certificeres.2) En beskrivelse af hvilke nærmere regler i bygningsreglementet, konstruktionen er omfattet af.3) En beskrivelse af hvilke konstruktionsdele og hvilken dokumentation, der har ligget til grund for certificeringen, herunder oplysninger om konstruktionsdelenes egenskaber.4) En beskrivelse af konstruktionens kapacitet, herunder i relevant omfang a) til hvad konstruktionen må anvendes, herunder hvordan konstruktionen må belastes, b) hvor mange personer, der maksimalt må benytte konstruktionen uden opstilling af eventuelt inventar, hvor dette er relevant, c) hvordan konstruktionen skal opsættes og nedtages, d) særlige forhold, der skal iagttages ved opsætning, forankring og nedtagning af konstruktionen, og e) hvordan og under hvilke vejrforhold konstruktionen må opsættes og anvendes. Der kan angives forskellige opsætningsmuligheder afhængigt af vejrforhold.5) Angivelse af særlige vilkår, der skal følges under nærmere angivne omstændigheder.6) Angivelse af, hvornår næste inspektion skal udføres, hvis certificeringen skal fornys efter reglerne i § 10.Stk. 2. Inspektionsrapporten skal i de tilfælde, hvor det er relevant i forhold til den konkrete konstruktion, indeholde dokumentation for, hvordan konstruktionen skal vedligeholdes.Stk. 3. Inspektionsrapporten kan på ejerens anmodning indeholde1) målfaste pladsfordelingsplaner med angivelse af samtlige flugtveje til sikkerhed i terræn i det fri. Der kan udarbejdes forskellige pladsfordelingsplaner for samme konstruktion alt efter anvendelse,2) øvrige driftsmæssige brandforhold, herunder brand- og evakueringsinstruks, driftsjournal mv. | Ændringerne sker som konsekvensrettelse til de ændringer, der implementeres i bygningsreglementet. Transportable konstruktioner, som certificeres iht. *Bekendtgørelse om certificeringsordning for transportable konstruktioner*, kan på ejerens anmodning indeholde målfaste pladsfordelingsplaner og øvrige driftsmæssige brandforhold. |  |
| **§ 19 affattes således:** |
| § 19. I tilfælde, hvor ejer og bruger ikke er samme fysiske eller juridiske person, påhviler det ejeren af konstruktionen at oplyse brugeren om alle relevante forhold, der fremgår af § 13.Stk. 2. I tilfælde, hvor ejer og bruger ikke er samme fysiske eller juridiske person, skal ejeren af konstruktionen udlevere inspektionscertifikatet samt i relevant omfang dokumenterne, der følger af § 13, stk. 1, nr. 4 og 5 og § 13, stk. 3, nr. 1 og 2, til brugeren. Brugeren skal anbringe inspektionscertifikatet et synligt sted på konstruktionen, jf. § 14, stk. 2. Hvor der er krav om en pladsfordelingsplan, skal den anbringes et synligt sted. | Konsekvensrettelse som følge af ændringerne i § 13.  |  |